ai4bharat/Pralekha huggingface dataset:
রাষ্ট্রপতিরসচিবালয়
রাষ্ট্রপতি ২০১৯-২০’র জাতীয় সেবা প্রকল্প পুরস্কার প্রদান করলেন
নয়াদিল্লি, ২৪ সেপ্টেম্বর, ২০২১
রাষ্ট্রপতি শ্রী রাম নাথ কোবিন্দ আজ ভার্চ্যুয়াল পদ্ধতিতে আয়োজিত এক অনুষ্ঠানে ২০১৯-২০’র জাতীয় সেবা প্রকল্প পুরস্কার প্রদান করেছেন।
এই উপলক্ষে রাষ্ট্রপতি বলেন, মূলত ছাত্রজীবনকে ভিত্তি করেই মানবজীবনের চরিত্র গড়ে ওঠে। শিক্ষণ এক আজীবন প্রক্রিয়া। কিন্তু, ছাত্রজীবনেই মৌলিক ব্যক্তিত্বের বিকাশ ঘটে। জাতীয় সেবা প্রকল্পকে স্বেচ্ছাধীন প্রয়াস হিসাবে উল্লেখ করে রাষ্ট্রপতি বলেন, এই প্রকল্পের মাধ্যমে ছাত্রছাত্রীরা স্কুল ও কলেজ জীবনে সমাজ তথা দেশের সেবা করার সুযোগ পায়।
মহাত্মা গান্ধীর জন্ম শতবার্ষিকী ১৯৬৯ সালে জাতীয় সেবা প্রকল্পের সূচনা হইয়েছিল বলে উল্লেখ করে রাষ্ট্রপতি বলেন, মহাত্মা গান্ধী মানবতার সেবায় আজীবন ব্রত ছিলেন। তাই, আমাদের যুবারাও দায়িত্ববান নাগরিক হয়ে উঠবেন এবং নিজেদের সক্ষমতা উপলব্ধি করবেন – আমি এটাই কামনা করি। গান্ধীজী মনে করতেন, নিজেকে জানার সবচেয়ে ভালো উপায় হ’ল অন্যের সেবা করা। প্রকৃত পক্ষেই গান্ধীজীর জীবন মানবসেবার এক অনন্য উদাহরণ। তাঁর আদর্শ ও সেবার মানসিকতা আজও সমান প্রাসঙ্গিক এবং আমাদের সকলের কাছে প্রেরণার উৎস।
শ্রী কোবিন্দ কোভিড-১৯ মহামারী ছড়িয়ে পড়ার গোড়ার দিকে কথা উল্লেখ করে বলেন, সে সময় ব্যাপকভাবে দেশে মাস্ক উৎপাদন শুরু হয়নি। এই পরিস্থিতিতে জাতীয় সেবা প্রকল্পের মাধ্যমে ২ কোটি ৩০ লক্ষেরও বেশি মাস্ক তৈরি করে তা দেশের বিভিন্ন অংশে বিলি করা হয়। শুধু তাই নয়, এই প্রকল্পের সঙ্গে যুক্ত স্বেচ্ছা সেবকরা হেল্প লাইনের মাধ্যমে সাধারণ মানুষকে কোভিড সম্পর্কিত তথ্য দিয়েছেন। এমনকি, সচেতনতা ও ত্রাণের কাজেও জেলা প্রশাসনগুলিকে সাহায্য করেছেন।
রাষ্ট্রপতি বলেন, স্বাধীনতার ৭৫তম বার্ষিকী সারা দেশে আজাদি কা অমৃত মহোৎসব হিসাবে উদযাপিত হচ্ছে। ভারতের স্বাধীনতা সংগ্রাম এবং স্বাধীনতা সংগ্রামীদের অবদান নিয়ে স্বেচ্ছা সেবকরা ওয়েবিনার ও সেমিনার আয়োজন করছে জেনে শ্রী কোবিন্দ সন্তোষ প্রকাশ করেন। তিনি বলেন, স্বাধীনতা সংগ্রাম সম্পর্কে সচেতনতা প্রচার এবং স্বাধীনতা সংগ্রামীদের আদর্শ সম্পর্কে সাধারণ মানুষকে অবগত করা আখেরে দেশ সেবারই সামিল।
উল্লেখ করা যেতে পারে, কেন্দ্রীয় যুব বিষয়ক ক্রীড়া মন্ত্রক ১৯৯৩-৯৪ সালে জাতীয় সেবা প্রকল্পের রজত জয়ন্তী বর্ষ উপলক্ষে জাতীয় স্তরে এই পুরস্কার চালু করে। এই পুরস্কারের উদ্দেশ্য হ’ল বিদ্যালয়, কলেজ ও বিশ্ববিদ্যালয়ের ছাত্রছাত্রীদের স্বেচ্ছায় সমাজ সেবার ক্ষেত্রে অসাধারণ সাফল্যকে স্বীকৃতি জানানো।
CG/BD/SB
(
জাহাজচলাচলমন্ত্রক
কলকাতা বন্দরের রক্ষণাবেক্ষণের জন্য সরকারি-বেসরকারি অংশীদারিত্ব
নয়াদিল্লি, ২৯ অক্টোবর,২০১৮
ভারতের অভ্যন্তরীণ জলপথ কর্তৃপক্ষ আইডব্লুউএআই সরকারি-বেসরকারি অংশীদারিত্বে রক্ষণাবেক্ষণের জন্য তাদের কলকাতা বন্দরটিকে মেসার্স সুমিত অ্যালায়েন্স পোর্ট ট্রাস্ট গেটওয়ে  প্রাইভেট লিমিটেডের হাতে তুলে দেবে। জাহাজ চলাচল দপ্তরের সচিব শ্রী গোপাল কৃষ্ণের উপস্থিতিতে কলকাতায় আগামীকাল এই হস্তান্তর প্রক্রিয়া অনুষ্ঠিত হবে।
আইডব্লুইএআই – এর নির্ধারিত সূচি অনুযায়ী সংস্থাকে গ্রাহকদের কাছ থেকে অর্থ আদায় করতে হবে। ৩০ বছরের জন্য এই চুক্তি কার্যকর থাকবে। মোট লভ্যাংশের ৬১.৭০ শতাংশ পাবে ঐ সংস্থা, বাকি ৩৮.৩০ শতাংশ পাবে আইডব্লুইএআই।
আইডব্লুউএআই – এর চেয়ারম্যান শ্রী প্রবীর পান্ডে জানিয়েছেন যে, রক্ষণাবেক্ষণাকারী সংস্থাটি কলকাতা ও পাটনা উভয় বন্দরের রক্ষণাবেক্ষণের কাজ করবে। এছাড়া, পণ্য পরিবহণ, শ্রমিক, সুপার ভাইজার সহ অন্যান্য কর্মীদের যোগানও দেবে।
এই বন্দর দুটির কাজ শুরু হলে সড়ক ও রেলপথের তুলনায় পণ্য পরিবহণে ব্যয় সাশ্রয় হবে। কলকাতা থেকে কাঠমান্ডু-তে সড়ক ও রেলপথে পণ্য সরবরাহের তুলনায় জলপথে তা পাঠালে আনুমানিক ১৩-২৬ শতাংশ ব্যয় সাশ্রয় হবে। কলকাতা বন্দর থেকে উত্তর-পূর্ব ভারতে এবং বাংলাদেশেও পণ্য সরবরাহ করা হবে।
CG/PM/SB…
(Visitor Counter : 96
প্রধানমন্ত্রীরদপ্তর
মরিশাসের প্রধানমন্ত্রী প্রবিন্দ জুগনাউথের নির্বাচনে বিজয়ের পর প্রধানমন্ত্রীর অভিনন্দন
নতুনদিল্লি, ৯ নভেম্বর, ২০১৯
মরিশাসের প্রধানমন্ত্রী শ্রী প্রবিন্দ জুগনাউথের নির্বাচনে বিজয়ের পর প্রধানমন্ত্রী শ্রী নরেন্দ্র মোদী তাকে অভিনন্দন জানান।
প্রধানমন্ত্রী বলেন, “প্রবিন্দ জুগনাউথ, নির্বাচনে আপনার বিজয়ের জন্য অভিনন্দন। ভ্রাতৃপ্রতিম সম্পর্ক এবং ভারত ও মরিশাসের উন্নয়নমূলক অংশীদারিত্বকে শক্তিশালি করার লক্ষ্যে আমরা একসঙ্গে কাজ করেছি। আপনার সঙ্গে শীঘ্রই কথা হবে এবং পারষ্পরিক সম্পর্ক বজায় থাকবে”।
CG/CB
(Visitor Counter : 53
সড়কপরিবহণওমহাসড়কমন্ত্রক
নতুন গাড়ি নিবন্ধীকরণের আগে এবং যেসব গাড়ির জাতীয় স্তরে পারমিট আছে তাদের ফিটনেস সার্টিফিকেট দেওয়ার সময় ফ্যাস্ট্যাগ-এর বিষয়ে তথ্য নেবার জন্য এনআইসি-কে নির্দেশ দিল সড়ক পরিবহন ও মহাসড়ক মন্ত্রক
নয়াদিল্লী, ১২ জুলাই, ২০২০
কেন্দ্রীয় সড়ক পরিবহন ও মহাসড়ক মন্ত্রক দেশজুড়ে যানবাহনের নিবন্ধীকরণ বা সেগুলির ফিটনেস সার্টিফিকেট দেওয়ার সময় ফ্যাস্ট্যাগ-এর বিষয়ে তথ্য সংগ্রহের সিদ্ধান্ত নিয়েছে। এনআইসি-কে লেখা এক চিঠিতে মন্ত্রক জানিয়েছে ‘বাহন’ পোর্টালের সঙ্গে ন্যাশনাল ইলেক্ট্রনিক টোল কালেকশন কে সংযুক্তিকরণের জন্য বলা হয়েছে। এপিআই-এর সঙ্গে গত ১৪ই মে এই প্রক্রিয়াটি সম্পন্ন করা হয়েছে। এনআইসি-কে পাঠানো ওই চিঠির কপি সমস্ত রাজ্য ও কেন্দ্রশাসিত অঞ্চলকে পাঠানো হয়েছে। বাহন পোর্টাল ব্যবস্থায় এখন থেকে ভিআইএন অথবা ভিআরএন-এর মাধ্যমে ফ্যাস্ট্যাগ-এর বিষয়ে সমস্ত তথ্য পাওয়া যাবে।
মন্ত্রক নতুন যানবাহনের নিবন্ধীকরণের ক্ষেত্রে এবং জাতীয় স্তরের পারমিটযুক্ত যানবাহনগুলির ফিটনেস সার্টিফিকেট দেওয়ার সময় ফ্যাস্ট্যাগ-এর বিষয়ে সমস্ত তথ্য সংগ্রহের নির্দেশ দিয়েছে।
এম এবং এন শ্রেণীর যানবাহন বিক্রি করার সময় সেগুলিতে ফ্যাস্ট্যাগ লাগানো বাধ্যতামূলক করা হয়েছে। ২০১৭ সাল থেকে এই নিয়ম কার্যকর হলেও নাগরিকরা ব্যাঙ্ক অ্যাকাউন্টের সাথে সেগুলিকে যুক্ত করার ক্ষেত্রে অনীহা দেখিয়েছেন। জাতীয় সড়কে টোলপ্লাজাগুলিতে ফ্যাস্ট্যাগ-এর মাধ্যমে বৈদ্যুতিন পদ্ধতিতে ফি সংগ্রহ করাকে নিশ্চিত করা হয়েছে যাতে নগদ লেনদেন এড়ানো যায়। জাতীয় সড়কের টোল প্লাজাগুলিতে কোভিড-১৯ সংক্রমণ এড়াতেও এই ব্যবস্থা কার্যকর করার ওপর জোর দেওয়া হয়েছে। ২০১৭ সালের নভেম্বর মাসে মন্ত্রক যে গেজেট বিজ্ঞপ্ততিটি প্রকাশ করেছিল তার ওপর ভিত্তি করেই এই নির্দেশিকা এনআইসি-কে পাঠানো হয়েছে।
(CG/CB/NS
পেট্রোলিয়ামওপ্রাকৃতিকগ্যাসমন্ত্রক
জৈব জ্বালানি সংক্রান্ত জাতীয় নীতি
নয়াদিল্লি, ২৬ জুলাই ২০১৮
গত মাসের ৮ তারিখে সরকার জৈব জ্বালানি সংক্রান্ত জাতীয় নীতি সম্পর্কে একটি বিজ্ঞপ্তি জারি করে। জৈব রাসায়নিক উৎপাদনে অভ্যন্তরীণ ইন্ধনের ধারাবাহিক এবং পর্যাপ্ত প্রাপ্তি নিশ্চিত করতে এবং পাশাপাশি, কৃষকদের আয় বাড়ানো বা আমদানি কমানো এবং একই সঙ্গে কর্মসংস্থান বাড়ানোর স্বার্থেই সরকার এই নীতিটি সম্পর্কে বিজ্ঞপ্তি জারি করে। আজ রাজ্যসভায় লিখিতভাবে এই তথ্য জানিয়েছেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। শ্রী প্রধান আরও জানিয়েছেন, এই নীতি জৈব জ্বালানিকে ‘মৌলিক জৈব জ্বালানি’ হিসাবে যেমন শ্রেণীভুক্ত করেছে  তেমনই কিছু কিছু জৈব জ্বালানি আবার শ্রেণীভুক্ত করা হয়েছে ‘উন্নত জৈব জ্বালানি’ হিসাবেও। যেমন – দ্বিতীয় প্রজন্মের  ইথানল, জৈব সিএনজি, তৃতীয় প্রজন্মের জৈব জ্বালানি প্রভৃতি।
প্রসঙ্গত, ক্ষতিগ্রস্ত গম, ভাঙ্গা চাল প্রভৃতি থেকে ইথানল উৎপাদন করার অনুমতি দেওয়া হয়েছে এই নীতিতে। এছাড়া, যখন প্রয়োজনের চেয়েও বেশি খাদ্যশস্যের উৎপাদন হয়, তখন বাড়তি খাদ্যশস্য থেকেও ইথানল উৎপাদন করার অনুমতি দেওয়া হয়েছে এই নীতিতে।
উল্লেখ্য, ২০১৬-১৭’তে ইথানল সরবরাহ বর্ষে, ৬৬.৫ কোটি লিটার ইথানল পেট্রোলের সঙ্গে মেশানো হয়, যার ফলে, ১,৭৪৯ কোটি টাকার বিদেশি মুদ্রা আয় হয় এবং কার্বন নিঃসরণের পরিমাণ ১৩.২৩ লক্ষ টন কম হয়।
CG/SSS/SB…
(Visitor Counter : 35
কেন্দ্রীয়মন্ত্রিসভা
ভারত ও নরওয়ের মধ্যে একে অপরের দেশ প্রবেশ বিহীন ভূতাত্বিক সমীক্ষা এবং তদন্ত বিষয়ে কর্মপরবর্তী চুক্তিতে অনুমোদন দিল কেন্দ্রীয় মন্ত্রিসভা
নয়াদিল্লি, ২৮ ফেব্রুয়ারী, ২০১৯
ভারত ও নরওয়ের মধ্যে একে অপরের দেশ প্রবেশ বিহীন ভূতাত্বিক সমীক্ষা এবং তদন্ত বিষয়ক কর্মপরবর্তী চুক্তিতে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৈঠকে এই সিদ্ধান্ত নেওয়া হয়। ২০১৮ সালে ৬ই সেপ্টেম্বর দুই দেশের মধ্যে এই চুক্তি স্বাক্ষরিত হয়।
ভারতের ন্যাশনাল হাইওয়ে অ্যান্ড ইনফ্রাস্ট্রাকচার ডেভেলপমেন্ট কর্পোরেশন লিমিটেড  এবং নরওয়েজিন জিও টেকনিক্যাল ইন্সটিটিউট  অসলো-এর মধ্যে এই চুক্তি স্বাক্ষরিত হয়। চুক্তিতে বলা হয়েছে, দু-দেশের পারস্পরিক সহমতি ও সমর্থনের ভিত্তিতে দেশের সড়ক পরিকাঠামো উন্নয়নের জন্য এই চুত্তি সহায়ক হবে। বিশেষ করে দেশের উত্তর-পূর্ব অঞ্চলে সড়ক ও পরিকাঠামোগত উন্নয়নের জন্য এটি সহায়ক হবে। প্রস্তাবে আরও বলা হয়েছে কেউ কারুর জায়গায় না প্রবেশ করেই প্রযুক্তিগত সাহায্যে, যেমন- ইয়ারবোর্নি ইলেকট্রোম্যাগনেটিক  সমীক্ষা চালাতে পারবে। এই সমীক্ষার ফলে পরিকাঠামোগত কাজের ক্ষেত্রে যেকোন রকম দূর্ঘটনা এড়ানো সম্ভব হবে। বিশ্বের বিভিন্ন দেশে এই অত্যাধুনিক প্রযুক্তি ব্যবহার করে এই রকম সমীক্ষা চালাচ্ছে। ভারতবর্ষে এই প্রথম এ ধরনের প্রযুক্তি ভূতাত্ত্বিক সমীক্ষার কাজে ব্যবহার করা হচ্ছে। এই প্রযুক্তি সারা বিশ্বে মাত্র কয়েকটি সংগঠন বা সংস্হা সরবরাহ করে থাকে। তাদের মধ্যে একটি হল- এনজিআই।
এনজিআই অসলো ভৌগলিক প্রযুক্তিগত সমীক্ষা ও ভৌগলিক ম্যাপিং-এ বিশেষভাবে পারদর্শী এক সংস্হা। এদের প্রযুক্তিকে কাজে লাগাতে পারলে তুষারধ্বস অথবা যেকোন রকম প্রাকৃতিক দুর্যোগের ক্ষয়ক্ষতি এড়ানো এবং জীবনহানির মতো ঘটনা থেকে রক্ষা পাওয়া সম্ভব হবে, একইসঙ্গে পরিকাঠামোগত কাজের উন্নয়নও সম্ভব হবে। এবার এই চুক্তির ফলে যেসব প্রকল্পের কাজ চলছে তার ডিপিআর রিপোর্ট তৈরি করবে এনজিআই।
CG/SS/NS
(Visitor Counter : 78
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বের ঐতিহ্যবাহী শিল্পীদের সহায়তায় এনইএইচএইচডিসি এবং এটসি-র মধ্যে একটি সমঝোতাপত্র স্বাক্ষরিত
নতুন দিল্লি, ০৯ মে, ২০২২
অনন্য ও সৃজনশীল সামগ্রী বিশ্ববাজারে তুলে ধরার জন্য একটি অন্যতম প্ল্যাটফর্ম হল এটসি। এবার এই প্ল্যাটফর্ম উত্তর-পূর্ব হস্তশিল্প ও হ্যান্ডলুম উন্নয়ন নিগম -এর সঙ্গে গাঁটছড়া বেঁধেছে। ছোট বিক্রেতা, তাঁতি এবং কারিগরদের বাজারের সুযোগ সুবিধা করে দিতে ও তাদের উৎপাদিত পণ্য সামগ্রী তুলে ধরতে এনইএইচএইচডিসি আজ এটসি-র সঙ্গে একটি সমঝোতাপত্রে স্বাক্ষর করেছে।
এই সমঝোতাপত্র স্বাক্ষরের অঙ্গ হিসেবে এটসি, এনইএইচএইচডিসি-র সঙ্গে কারিগরদের স্বশক্তিকরণ কর্মসূচির বিকাশে সাহায্য করবে। বিশেষত, উত্তর-পূর্বের কারিগরদের জন্য পণ্য সামগ্রী অনলাইন বিক্রি ও উদ্যোক্তা সম্পর্কিত মডিউল তৈরি এবং তাদের উৎপাদিত পণ্যগুলি যাতে সহজে বাজারে সুযোগ পায় তার জন্য সহায়তা দেবে।
এটসি-র লক্ষ্য ভারতীয় হস্তশিল্প ক্ষেত্রে যুক্ত কারিগর, নির্মাতা এবং ক্ষুদ্র উদ্যোক্তাদের অনলাইন ব্যবসায় সুযোগ সুবিধা করে দেওয়া ও এই কাজ পরিচালনার জন্য গুরুত্বপূর্ণ সরঞ্জাম দিয়ে সাহায্য করা। এটসি এই ধরণের বিক্রেতাদের ডিজিটালভাবে সক্ষম পরিষেবাদানে সাহায্য করবে এবং তারা কীভাবে পণ্য বাজারে বিক্রি করতে পারে সে বিষয়ে প্রশিক্ষণ কর্মশালার আয়োজন করবে।
এনইএইচএইচডিসি-র পরিচালন অধিকর্তা অবসরপ্রাপ্ত ব্রিগেডিয়ার রাজীব কুমার সিং জানিয়েছেন, উত্তর-পূর্বাঞ্চলের আদিবাসী কারুশিল্পের প্রচার ও কারিগরদের জন্য আর্থিক সুযোগ তৈরি করতে এই উদ্যোগ নেওয়া হয়েছে। এই অঞ্চলে ২১ লক্ষেরও বেশি তাঁতি এবং ১৪.৫ লক্ষ কারিগর রয়েছেন। তিনি বলেন, তাদের সঠিক বাজারের সুযোগ সুবিধা দিতে সাহায্য করবে এই চুক্তি। এটসি দেশের কারিগরদের জন্য একটি গেমচেঞ্জার হতে চলেছে বলেও তিনি জানান।
এটসি-এর পাবলিক পলিসি ও অ্যাডভোকেসি বিভাগের ভাইস প্রেসিডেন্ট রোস লা জিউনেস বলেছেন, ছোট ব্যবসায়ী, বিক্রেতা ও উদ্যোক্তাদের ক্ষমতায়নের লক্ষ্যে এবং তাদের একটি প্ল্যাটফর্মের সুযোগ করে দিতেই এই উদ্যোগ নেওয়া হয়েছে। ‘ভারতের তৈরি’ পণ্য বিশ্বজুড়ে প্রশংসালাভ করেছে। তাই, এই প্ল্যাটফর্মে ৫.৫ মিলিয়ন বিক্রেতার সঙ্গে যুক্ত হতে উত্তর-পূর্ব রাজ্য থেকে উঠে আসা শিল্পী ও কারিগরদের সুযোগ করে দেবে এই চুক্তি। কারিগর ও শিল্পীরা এই প্ল্যাটফর্ম ব্যবহার করে সারা বিশ্বের ক্রেতাদের সামনে তাদের শিল্পের গুণমান, সৌন্দর্য্য তুলে ধরতে পারবেন।
এই গাঁটছড়ার ফলে, এটসি বস্ত্র, বেত ও বাঁশের তৈরি পণ্য সামগ্রী সহ বেশ কিছু দেশীয় পণ্য তাদের প্ল্যাটফর্মের সাহায্যে লক্ষ লক্ষ ক্রেতাদের সামনে তুলে ধরবে। মূলত অরুণাচল প্রদেশ, আসাম, মণিপুর, মেঘালয়, মিজোরাম, নাগাল্যান্ড, সিকিম এবং ত্রিপুরা – এই ৮টি উত্তর-পূর্ব রাজ্যের কারিগরদের উৎপাদিত পণ্য সামগ্রী এটসি-র মাধ্যমে তুলে ধরা হবে।
CG/SS/SKD/
(Visitor Counter : 56
সড়কপরিবহণওমহাসড়কমন্ত্রক
জিপিএস- এর মাধ্যমে এবার টোল সংগ্রহের ব্যবস্থা হচ্ছে: নীতিন গড়করি
নতুন দিল্লী, ১৭ ডিসেম্বর, ২০২০
কেন্দ্রীয় সড়ক পরিবহন ও মহাসড়ক দপ্তরের মন্ত্রী নীতিন গড়করি জানিয়েছেন এবার থেকে জিপিএস ব্যবস্থা বা গ্লোবাল পজিশনিং সিস্টেমের মাধ্যমে টোল সংগ্রহের জন্য সরকার চূড়ান্ত সিদ্ধান্ত গ্রহণ করেছে। এর উদ্দেশ্য, সারাদেশে অবিচ্ছিন্নভাবে যান চলাচল নিশ্চিত করা। তিনি বলেন, এই প্রযুক্তি ব্যবহারের ফলে আগামী দুবছরে ভারত 'টোল বুথ মুক্ত' হিসাবে পরিগণিত হবে।
দিল্লিতে আজ অ্যাসোচেমের প্রতিষ্ঠা সপ্তাহ উপলক্ষে এক অনুষ্ঠানে যোগ দিয়ে কেন্দ্রীয় মন্ত্রী বলেন, যানবাহনের চলাচলের ভিত্তিতে টোলের পরিমাণ সরাসরি ব্যাংক একাউন্ট থেকে কেটে নেওয়া হবে। তিনি বলেন, এখন প্রায় সমস্ত বাণিজ্যিক যানবাহন ট্র্যাকিং সিস্টেম নিয়ে আসছে। তাই সরকার পুরনো যানবাহন গুলিতে জিপিএস প্রযুক্তি স্থাপনের জন্য কিছু পরিকল্পনা গ্রহণ করেছে। আগামী মার্চ মাসের মধ্যে টোল আদায়ের পরিমাণ ৩৪ হাজার কোটি টাকায় পৌঁছে যাবে বলে তিনি আশা প্রকাশ করেন। জিপিএস প্রযুক্তি ব্যবহার করলে আগামী পাঁচ বছরের মধ্যে টোল আদায়ের পরিমাণ বেড়ে হবে ১,৩৪,০০০ কোটি টাকা বলে শ্রী গড়কড়ি জানান।
প্রধানমন্ত্রীরদপ্তর
তরুণ বিজ্ঞানীদের জন্য ডিআরডিও-র পাঁচটি পরীক্ষাগার জাতির উদ্দেশে উৎসর্গ করবেন প্রধানমন্ত্রী
নয়াদিল্লি, ০১ জানুয়ারী, ২০১৯
প্রতিরক্ষা ক্ষেত্রে দেশে গবেষণামূলক কাজকর্ম আরও বাড়াতে প্রধানমন্ত্রী শ্রী নরেন্দ্র মোদী আগামী বৃহস্পতিবার তরুণ বিজ্ঞানীদের জন্য ডিআরডিও-র পাঁচটি পরীক্ষাগার জাতির উদ্দেশে উৎসর্গ করবেন।
প্রতিরক্ষা গবেষণা ও উন্নয়ন সংস্হার  বেঙ্গালুরুতে গড়ে ওঠা অ্যারোনটিক্যাল ডেভেলপমেন্ট প্রতিষ্ঠানে আয়োজিত এক অনুষ্ঠানে শ্রী মোদী এই পরীক্ষাগারগুলি জাতির উদ্দেশে উৎসর্গ করবেন। এই উপলক্ষ্যে তিনি ফলকের আবরণ উন্মোচন এবং বিজ্ঞানীদের উদ্দেশে ভাষণ দেবেন।
এক প্রদর্শনীতে ডিআরডিও-র উৎপাদিত সৃজনশীল কিছু সামগ্রী প্রধানমন্ত্রীকে দেখানো হবে। কর্ণাটকের মুখ্যমন্ত্রী শ্রী বিএস ইয়েদুরিয়াপ্পা এবং ডিআরডিও-র চেয়ারম্যান ডঃ জি সতীশ রেড্ডিও উপস্হিত থাকবেন।
উল্লেখ করা যেতে পারে ২০১৪তে ডিআরডিও পুরস্কার প্রদানের পর বিজ্ঞানী, প্রতিরক্ষা বিশেষজ্ঞ, সেনাবাহিনীর উচ্চপদস্হ আধিকারিকদের এক সমাবেশে ভাষণ দিতে গিয়ে প্রধানমন্ত্রী তরুণ বিজ্ঞানীদের সৃজনশীল উদ্ভাবনমূলক কাজে সহায়তা করতে ডিআরডিও-র পাঁচটি পরীক্ষাগারকে চিহ্নিত করার প্রস্তাব দিয়েছিলেন।
প্রতিরক্ষা গবেষণা সংক্রান্ত কাজকর্মে আরও বেশি করে তরুণদের সামিল করার পরামর্শ দিয়ে প্রধানমন্ত্রী প্রতিরক্ষা গবেষণা ক্ষেত্রে বিশ্বের অগ্রণী প্রযুক্তিগত দেশ হয়ে ওঠার লক্ষ্যে যাবতীয় প্রয়াস গ্রহণের আহ্বান জানিয়েছিলেন।
CG/BD/NS
(Visitor Counter : 82
প্রধানমন্ত্রীরদপ্তর
২০০১ সালে সংসদ ভবনে হামলার ঘটনায় শহীদদের প্রতি প্রধানমন্ত্রীর শ্রদ্ধাঞ্জলি
নতুন দিল্লী, ১৩ ডিসেম্বর, ২০২০
প্রধানমন্ত্রী শ্রী নরেন্দ্র মোদী ২০০১ সালে সংসদ ভবন আক্রমণের ঘটনায় শহীদদের প্রতি আজ শ্রদ্ধা অর্পণ করেছেন। এক টুইট বার্তায় প্রধানমন্ত্রী বলেছেন, "২০০১ সালে আজকের দিনে সংসদ ভবনে কাপুরুষোচিত হামলার ঘটনা আমরা কোনদিন ভুলবো না। যারা আমাদের সংসদ রক্ষায় প্রাণ হারালেন তাদের বীরত্ব ও ত্যাগের কথা আমরা স্মরণ করি। ভারত সর্বদা তাঁদের প্রতি কৃতজ্ঞ থাকবে।"
পেট্রোলিয়ামওপ্রাকৃতিকগ্যাসমন্ত্রক
জৈব জ্বালানীর ব্যবহার বাড়ানোর জন্য সরকার জাতীয় নীতি ঘোষণা করেছে
নয়াদিল্লি, ০২ ডিসেম্বর, ২০২১
পেট্রোলিয়াম ও প্রাকৃতিক গ্যাস দপ্তরের প্রতিমন্ত্রী শ্রী রামেশ্বর তেলি লোকসভায় আজ এক লিখিত প্রশ্নের জবাবে জানিয়েছেন যে, ২০১৮’র ৪ঠা জুন দেশে জৈব জ্বালানীর ব্যবহার বাড়াতে সরকার জৈব জ্বালানী সংক্রান্ত জাতীয় নীতি ঘোষণা করে। ২০৩০ সালের মধ্যে পেট্রোলে ২০ শতাংশ ইথানল এবং ডিজেলে ৫ শতাংশ বায়োডিজেল মেশানোই এই নীতির মূল লক্ষ্য।
জৈব প্রযুক্তি দপ্তর সেন্টার ফর এক্সেলেন্স গঠন, আন্তর্জাতিক স্তরে সহযোগিতা এবং বিভিন্ন ফেলোশিপ কর্মসূচির মাধ্যমে জৈব জ্বালানীর গবেষণা ও উন্নয়নের কাজে সাহায্য করছে। ভারত পেট্রোলিয়ামের গবেষণা ও উন্নয়ন শাখা জৈব প্রযুক্তি দপ্তরকে জৈব শক্তি সংক্রান্ত গবেষণায় সাহায্য করছে। এই কাজে ধান, তুষ, জৈব বর্জ্য পদার্থ ব্যবহার করে ইথানল তৈরির উদ্যোগ নেওয়া হয়েছে। বেঙ্গালুরুর আইআইএসসি বায়ু দূষণ নিয়ন্ত্রণে জৈব বর্জ্য পদার্থ থেকে জ্বালানীযোগ্য হাইড্রোজেন উৎপাদন নিয়ে গবেষণা করছে। ২০১৭ সালে ইথানল উৎপাদনে উৎসাহিত করতে সরকার একগুচ্ছ পদক্ষেপ গ্রহণ করেছে। সম্প্রতি ইথানলের উপর ধার্য করা জিএসটি-র পরিমাণ কমিয়ে ৫ শতাংশ করা হয়েছে। এভাবে জৈব জ্বালানীর ব্যবহার বাড়াতে জনসাধারণকে উৎসাহিত করতে নানা উদ্যোগ নেওয়া হচ্ছে।
CG/CB/SB
(Visitor Counter : 96
আয়ুষ
বিশ্ব হোমিওপ্যাথি দিবস উপলক্ষে আয়ুষ মন্ত্রক দু’দিনের বৈজ্ঞানিক সম্মেলনের আয়োজন করবে
নতুন দিল্লি, ০৮ এপ্রিল, ২০২২
বিশ্ব হোমিওপ্যাথি দিবস উপলক্ষে সেন্ট্রাল কাউন্সিল ফর রিসার্চ ইন হোমিওপ্যাথি, ন্যাশনাল কমিশন ফর হোমিওপ্যাথি এবং ন্যাশনাল ইনস্টিটিউট অফ হোমিওপ্যাথি নামে হোমিওপ্যাথির তিনটি শীর্ষক সংস্থা আয়ুষ মন্ত্রকের তত্ত্বাবধানে নতুন দিল্লিতে দু’দিনের বৈজ্ঞানিক সম্মেলনের আয়োজন করছে। ৯ ও ১০ই এপ্রিল ২০২২-এ নতুন দিল্লির ভারতরত্ন সি. সুব্রামানিয়াম প্রেক্ষাগৃহে এই সম্মেলনের আয়োজন করা হয়েছে। হোমিওপ্যাথির প্রতিষ্ঠাতা ডাঃ ক্রিশ্চিয়ান ফ্রেডরিখ স্যামুয়েল হ্যানিম্যানের জন্মদিনটি বিশ্ব হোমিওপ্যাথি দিবস হিসেবে উদযাপন করা হয়। এবছর হ্যানিম্যানের ২৬৭ তম জন্মবার্ষিকী। এবারের সম্মেলনের মূল ভাবনা হলো – ‘হোমিওপ্যাথি : সুস্থতার জন্য মানুষের পছন্দ’।
৯ই এপ্রিল এই বৈজ্ঞানিক সম্মেলনের উদ্বোধন করবেন কেন্দ্রীয় আয়ুষ, বন্দর, জাহাজ ও জলপথ মন্ত্রী শ্রী সর্বানন্দ সোনওয়াল। উপস্থিত থাকবেন আয়ুষ এবং নারী ও শিশু কল্যাণ প্রতিমন্ত্রী ডঃ মহেন্দ্রভাই মুঞ্জপাড়া। সম্মেলনের প্রতিনিধিদের মধ্যে থাকবেন হোমিওপ্যাথির গবেষক, আন্তঃবিভাগীয় ধারার বিজ্ঞানীরা, হোমিওপ্যাথি চিকিৎসক, হোমিওপ্যাথির ছাত্র-ছাত্রী, শিল্পপতি এবং বিভিন্ন হোমিওপ্যাথিক অ্যাসোসিয়েশনের প্রতিনিধিরা।
হোমিওপ্যাথির ক্ষেত্রে এখনও পর্যন্ত কতটা পথ অতিক্রম করা সম্ভব হয়েছে, কী কী সাফল্য এসেছে এবং এর উন্নয়নে ভবিষ্যতে কী কী পন্থা পদ্ধতি অবলম্বন করা যেতে পারে – এই সব কিছু খতিয়ে দেখার সুযোগ এনে দিয়েছে এই সম্মেলন। হোমিওপ্যাথির ক্ষেত্রে চিকিৎসা সংক্রান্ত গবেষণা, এসংক্রান্ত তথ্য, বিভিন্ন নীতি সংক্রান্ত বিষয়, পঠন-পাঠনের মান এবং দিশা নির্দেশ নিয়ে সংশ্লিষ্ট সব পক্ষের মধ্যে আলোচনা হওয়া দরকার। নতুন নতুন প্রযুক্তি উদ্ভাবনের প্রেক্ষাপটে বিশ্বজুড়ে স্বাস্থ্য পরিষেবা প্রদানে যে পরিবর্তন এসেছে তার সঙ্গে সাযুজ্য রেখে হোমিওপ্যাথি চিকিৎসা পরিষেবা ও গবেষণাতেও বদল আসা দরকার। এজন্য চিকিৎসা পরিষেবা ও গবেষণাকে সংযুক্ত করা প্রয়োজন। একটি সার্বিক চিকিৎসা পরিষেবা হিসেবে হোমিওপ্যাথিকে প্রতিষ্ঠিত করার লক্ষ্যে কার্যকর কৌশল উদ্ভাবন এখন অপরিহার্য হয়ে উঠেছে।
এই বৈজ্ঞানিক সম্মেলনে আলোচনা ও মত বিনিময়ের মূল লক্ষ্য হলো কিভাবে সাধারণ মানুষের কাছে হোমিওপ্যাথির গ্রহণযোগ্যতা আরও বাড়ানো যায় এবং মানুষ যাতে তাদের প্রথম পছন্দ হিসেবে হোমিওপ্যাথিকে বেছে নেন, তার দিশা নির্দেশ করা।
CG/SD/SKD/
(Visitor Counter : 220
প্রধানমন্ত্রীরদপ্তর
প্রধানমন্ত্রী ২৫ জুলাই শ্রী হরমোহন সিং যাদবের দশম মৃত্যু বার্ষিকী উপলক্ষে আয়োজিত অনুষ্ঠানে ভাষণ দেবেন
নয়াদিল্লি, ২৪ জুলাই, ২০২২
প্রধানমন্ত্রী শ্রী নরেন্দ্র মোদী ২৫ জুলাই বিকেল ৪.৩০ মিনিটে শ্রী হরমোহন সিং যাদবের দশম মৃত্যু বার্ষিকী উপলক্ষে আয়োজিত অনুষ্ঠানে ভাষণ দেবেন।
শ্রী হরমোহন সি যাদব ছিলেন যাদব সম্প্রদায়ের নেতৃস্থানীয় ব্যক্তিত্ব। কৃষক, পিছিয়ে পড়া শ্রেণীর মানুষ সহ সমাজের অন্যান্য শ্রেণীর মানুষদের জন্য প্রয়াত এই নেতার অবদানকে স্বীকৃতি দিতে প্রধানমন্ত্রী ভিডিও কনফারেন্সের মাধ্যমে এই অনুষ্ঠানে অংশ নেবেন।
দীর্ঘদিন ধরে শ্রী হরমোহন সিং যাদব রাজনীতিতে সক্রিয় ছিলেন। বিধায়ক, বিধান পরিষদের সদস্য, রাজ্যসভার সাংসদ এবং অখিল ভারতীয় যাদব মহাসভার চেয়ারম্যানের দায়িত্ব তিনি পালন করেছেন। তাঁর পুত্র শ্রী সুখরাম সিং-এর সহায়তায় শ্রী যাদব কানপুর সংলগ্ন অঞ্চলে বেশ কয়েকটি শিক্ষা প্রতিষ্ঠান স্থাপন করেন।
শ্রী হরমোহন সিং যাদব ১৯৮৪ সালে শিখ বিরোধী দাঙ্গায় বহু শিখের প্রাণ রক্ষা করার জন্য যে শৌর্যের পরিচয় দিয়েছিলেন তার স্বীকৃতি স্বরূপ তাঁকে ১৯৯১ সালে শৌর্যচক্রে সম্মানিত করা হয়।
PG/CB/NS
(
বিজ্ঞানওপ্রযুক্তিমন্ত্রক
কোভিড-১৯-এ সংক্রমিতদের শনাক্তকরণ এবং ঝুঁকির সম্ভাবনা খতিয়ে দেখতে বেঙ্গালুরু-ভিত্তিক স্টার্ট-আপ সংস্থার মোবাইল অ্যাপ
নয়াদিল্লি, ২৮ জুলাই, ২০২০
কোভিড-১৯ মহামারীর বিরুদ্ধে লড়াইয়ে দ্রুত শনাক্তকরণ এবং সংক্রমিত জনগোষ্ঠীর ঝুঁকির সম্ভাবনার মূল্যায়নের জন্য নতুন নতুন পন্থাপদ্ধতি নিয়ে কাজ করা হচ্ছে। স্বাস্থ্যকর্মীদের ঝুঁকি কমাতে প্রযুক্তির ব্যবহারের ওপর গুরুত্ব দেওয়া হচ্ছে। বিজ্ঞান ও প্রযুক্তি দপ্তরের দ্য সেন্টার ফর অগমেন্টিং ওয়ার উইথ কোভিড নাইন্টিন হেলথ ক্রাইসিস -এর উদ্যোগে বেঙ্গালুরু-ভিত্তিক একটি স্টার্ট-আপ সংস্থা অ্যাকুলি ল্যাবসকে কোভিডের ঝুঁকির মূল্যায়ন করার জন্য একটি ব্যবস্থার উদ্ভাবনের দায়িত্ব দেওয়া হয়েছে - যেটি লাইফাস কোভিড স্কোর হিসেবে পরিচিত। ডিজিটাল পদ্ধতিতে দ্রুত শনাক্তকরণ, সংক্রমণের মূল কারণ, ঝুঁকির মূল্যায়ন এবং বাড়িতে সংক্রমিতের নজরদারির মতো বিষয়গুলি লাইফাস-এর মাধ্যমে করা হবে। যাঁরা উপসর্গহীন, অনেক সময় দেখা যায় তাঁদের নমুনা পরীক্ষা করার সময় অন্য কেউ আক্রান্ত হয়ে পড়েন। লাইফাস-এর মাধ্যমে এঁদের আগে থেকেই শনাক্ত করলে এই ঝুঁকির সম্ভাবনা হ্রাস পায়। বিজ্ঞান ও প্রযুক্তি দপ্তর লাইফাসকে ব্যবহারযোগ্য করে তোলার জন্য অ্যাকুলি ল্যাবকে ৩০ লক্ষ টাকা অনুদান দিয়েছে। আইআইটি ম্যাড্রাসের হেলথ কেয়ার টেকনলজি ইনোভেশন সেন্টার – মেডটেক ইনকিউবেটর এই প্রকল্পে সাহায্য করছে।
লাইফাস হল অ্যান্ড্রয়েড ফোনের একটি অ্যাপ্লিকেশন। কোন ব্যক্তি ফোনের ক্যামেরায় ৫ মিনিটের জন্য তাঁর তর্জনীটি স্পর্শ করে রাখলে, ওই ব্যক্তির ক্যাপিলারি পালস সহ ৯৫ রকমের শারীরিক তথ্য পাওয়া যাবে। লাইফাস এরপর এই তথ্য ব্যবহার করে সংশ্লিষ্ট ব্যক্তির কার্ডিও-রেসপিরেটরি, কার্ডিও-ভ্যাসক্যুলার, হেমাটোলজি, হেমোরলজি এবং নিউরলজি সংক্রান্ত তথ্য জানতে সাহায্য করবে। মেদান্তা মেডিসিটি হসপিটালে এই প্রযুক্তি ব্যবহার করে দেখা গেছে যে ৯২ শতাংশ উপসর্গহীন সংক্রমিত এর মাধ্যমে শনাক্ত হয়েছেন। আরোগ্য সেতুর মাধ্যমে যেখানে আমরা সংক্রমিত ব্যক্তির সংস্পর্শে কেউ এসেছেন কিনা সে বিষয়ে জানতে পারি, লাইফাস সেখানে যথাযথভাবে ওই ব্যক্তি সংক্রমিত হয়েছেন কিনা সে বিষয়ে তথ্য সরবরাহ করে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন, স্মার্ট ফোনের মাধ্যমে সংক্রমিত ব্যক্তিকে চিহ্নিত করার এই অভিনব অ্যাপটি অত্যন্ত স্বল্প মূল্যের। এর মাধ্যমে দ্রুত সংক্রমণ চিহ্নিত করা যাবে। আগামী সেপ্টেম্বরের মধ্যে এই পদ্ধতির চিকিৎসা সংক্রান্ত পরীক্ষার কাজ শেষ হলে এটি বাজারে নিয়ে আসার উদ্যোগ নেওয়া হবে।
(CG/CB/DM
প্রধানমন্ত্রীরদপ্তর
মহাত্মা গান্ধী জয়ন্তীতে তাঁর স্মৃতিতে রাজঘাটে পুষ্পার্ঘ্য অর্পণ প্রধানমন্ত্রীর
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী মহাত্মা গান্ধীর জন্মজয়ন্তীতে রাজঘাটে গিয়ে তাঁর স্মৃতিতে পুষ্পার্ঘ্য অর্পণ করেন।
এক ট্যুইট বার্তায় প্রধানমন্ত্রী বলেন, “রাজঘাটে মহাত্মা গান্ধীর স্মৃতিতে পুষ্পার্ঘ্য অর্পন করলাম। তাঁর নীতি সারা বিশ্বে গৃহীত। তাঁর চিন্তাভাবনা লক্ষ লক্ষ মানুষকে শক্তি যোগায় #GandhiJayanti”।
PG/PM/SB
(
প্রতিরক্ষামন্ত্রক
লালকেল্লায় স্বাধীনতা দিবস-২০১৮-র উদযাপন
নয়াদিল্লি, ১৪ আগস্ট, ২০১৮
৭২তম স্বাধীনতা দিবস উদযাপনের অঙ্গ হিসাবে প্রধানমন্ত্রী শ্রী নরেন্দ্র মোদী আগামীকাল লালকেল্লার প্রাকার থেকে জাতীয় পতাকা উত্তোলন করবেন। ত্রিবর্ণ রঞ্জিত পতাকা উত্তোলনের পর শ্রী মোদী জাতির উদ্দেশে ভাষণ দেবেন। লালকেল্লার লাহোরী গেটে প্রধানমন্ত্রীকে স্বাগত জানাবেন প্রতিরক্ষামন্ত্রী শ্রীমতি নির্মলা সীতারামন, প্রতিরক্ষা প্রতিমন্ত্রী ডঃ সুভাষ ভামরে এবং বিভাগীয় সচিব শ্রী সঞ্চয় মিত্র। প্রতিরক্ষা সচিব সেনাবাহিনীর দিল্লী এলাকার জেনারেল কমান্ডিং অফিসার লেফ্টেন্যান্ট জেনারেল অসিত মিস্ত্রির সঙ্গে প্রধানমন্ত্রীর পরিচয় করিয়ে দেবেন। প্রধানমন্ত্রীকে এই উপলক্ষে সেনাবাহিনী ও পুলিশের পক্ষ থেকে স্যালুট জানানো হবে। এরপরই শ্রী মোদীকে গার্ড অফ অনার দিয়ে সম্মান জানানো হবে। এরপর প্রধানমন্ত্রী লালকেল্লার প্রাকারে জাতীয় পতাকা উত্তোলনের জন্য আরোহন করবেন। পতাকা উত্তোলনের সময় ২১ বার বন্দুকের ধ্বনিতে চারিদিক মুখরিত হবে। নৌসেনার ব্যান্ডে বেজে উঠবে জাতীয় সঙ্গীতের সুর। পতাকা উত্তোলনের পর প্রধানমন্ত্রী জাতির উদ্দেশে ভাষণ দেবেন শেষে স্কুলের ছাত্রছাত্রীরা এবং জাতীয় সমর শিক্ষার্থী বাহিনীর সদস্যরা জাতীয় সঙ্গীত পরিবেশন করবে।
CG/PB/NS/…
(Visitor Counter : 147
কৃষিমন্ত্রক
খরিফ শস্যের মরশুমে বীজ বপণের কাজের ক্ষেত্রে সন্তোষজনক অগ্রগতি
নয়াদিল্লী, ২৭ জুন, ২০২০
চলতি বছরের পয়লা জুন থেকে ২৫শে জুনের মধ্যে সারা দেশে ১৫৫.২ মিলিমিটার বৃষ্টিপাত হয়েছে। সাধারণত এই সময় ১২৮.২ মিলিমিটার বৃষ্টিপাত হয়ে থাকে। খরিফ শস্যের মরসুমে এই অতিরিক্ত বৃষ্টিপাত বীজ বপণের কাজে যথেষ্ট সহায়ক হয়েছে এবং এইকাজে সন্তোষজনক অগ্রগতি হয়েছে।
গ্রীষ্মকালীন ফসলে চাষের ক্ষেত্রে বীজ বপণ ধান- চলতি বছরে গ্রীষ্মকালীন ফসল হিসেবে ৩৭.৭১ হেক্টর জমিতে ধান চাষ করা হয়েছে। গত বছর এর ৩২.০৫ লক্ষ হেক্টর জমি এই চাষ করা হয়েছিল। ডাল- গত বছর এই সময় যেখানে ১১.৪৫ লক্ষ হেক্টর জমিতে ডাল চাষ হয়েছিল সেখানে এই বছর ১৯.৪০ হেক্টর জমিতে ডাল চাষ করা হয়েছে।
খাদ্য শস্য- গত বছর যেখানে ২৬.০৯ লক্ষ হেক্টর জমিতে খাদ্য শস্য চাষ হয়েছিল সেখানে এ বছর ৪৭.৯৬ লক্ষ হেক্টর জমিতে এই চাষ হয়েছে। তৈলবীজ- চলতি মরশুমে ৮৩.৩১ লক্ষ হেক্টর জমিতে তৈলবীজ চাষ করা হয়েছে। গত বছর এইসময় ২৪.০৭ লক্ষ হেক্টর জমিতে এই চাষ হয়েছিল। আখ- গত বছর যেখানে ৪৭.৭৭ লক্ষ হেক্টর জমিতে আখ চাষ হয়েছিল সেখানে এ বছর ৪৯.৬৯ লক্ষ হেক্টর জমিতে আখ চাষ হয়েছে।
পাটজাত ফসল- এ বছর ৫.৮৮ লক্ষ হেক্টর জমিতে পাটজাত ফসল চাষ হয়েছে। গত বছর ৬.৯৮ লক্ষ হেক্টর জমিতে এই পাটজাত ফসল চাষ হয়েছে। তুলা- এ বছর ৭১.৬৯ লক্ষ হেক্টর জমিতে তুলা চাষ হয়েছে। গত বছর ৩৯.২৩ লক্ষ হেক্টর জমিতে এই চাষ করা হয়েছিল। ২০২০-২১ অর্থবর্ষে রবিশস্যের বাজারজাত মরশুমে ৪০৩.৪৪ লক্ষ মেট্রিক টন গম এফসিআই গোডাউনে পৌঁছেছে। এরমধ্যে ৩২৭.২০ লক্ষ মেট্রিট টন গম কেনা হয়েছে। ২৫শে জুন পর্যন্ত পাওয়া তথ্য অনুযায়ী ১২৩টি জলাশয় কেন্দ্রে গত বছরের তুলনায় এবছর জল সংগ্রহের পরিমাণ বেশি রয়েছে।
(CG/SS/NS